钦定古今图书集成/明伦汇编/氏族典/第497卷 > 《四川总志》 > 《氏族志》
## 钦定古今图书集成/明伦汇编/氏族典/第497卷 > 《四川总志》 > 《氏族志》

邓氏曰：元明居梓中江，以富名。王建由阆来，围成都，
元明开帑廪，惟建取前后数百万计。建欲官之，元明
曰：“不愿也。愿公安辑一方，不然皆鱼肉矣。”建欣纳官。
其子宏，中州刺史。宏生隆，孟蜀时为资州刺史。二子
曰镕，曰钊，钊生文溥，文溥生琛，徙双流。以经学诱后
生，群聚至数百人，翕然知学。有子曰至，学益大，号二
江先生。以子贵，至赠太师，琛亦赠太保。琛生六子，至
其一也。至四子，绾、𬙂、缜先后登科。绾试礼部为第一，
季登科。神宗临轩，绾为翰林学士，侍唱名，至𬙂、缜下
殿谢。子洵仁、洵武、从子邰联唱名。于是绾联谢执政，
因奏邓至善教，上曰：“知之。”于是时邓氏以为宠。绾后
除龙图阁直学士、知邓州，改知滁州。洵仁尚书右丞，
洵武知枢密院。洵武子雍亦以侍从终，以故赏延子
孙为多。凡子孙之散居者，曰成都，曰泸，曰嘉，曰广安，
曰怀安之古城镇，曰普，曰夔。而双流族所未显者，惟
二江先生，至之兄弟之后亦异矣。雍子椿机，位至郡
守。椿念再世名位，在宣、政、童、蔡间，率太息。一日，得洵
武《谏伐燕疏》，亟乞蜀守汪公应辰识之。应辰曰：“事具
《国史》矣。”亦为之跋。椿哭先墓下以告，蜀土谓为人孙
如此者，皆贤之。

汉